CELEX: 62015CN0172
Language: fi
Date: 2015-04-16 00:00:00
Title: Asia C-172/15: Kanne 16.4.2015 – Euroopan komissio v. Espanjan kuningaskunta

15.6.2015   
            
            
               FI
            
            
               Euroopan unionin virallinen lehti
            
            
               C 198/26
            
         Kanne 16.4.2015 – Euroopan komissio v. Espanjan kuningaskunta
   (Asia C-172/15)
   (2015/C 198/34)
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: L. Nicolae ja J. Rius)
   
      Vastaaja: Espanjan kuningaskunta
   
      Vaatimukset
   
   
               —
            
            
               Euroopan unionin toiminnasta tehdyn sopimuksen 258 artiklan mukaisesti on todettava, että Espanjan kuningaskunta ei ole noudattanut satamien turvallisuuden parantamisesta 26.10.2005 annetun Euroopan parlamentin ja neuvoston direktiivin 2005/65/EY (1) 2 artiklan 3 kohdan sekä 6 ja 7 artiklan, joissa säädetään, että jäsenvaltioiden on määritettävä kunkin sataman rajat sekä hyväksyttävä satamien turvallisuusarvioinnit ja -suunnitelmat, mukaisia velvollisuuksiaan, koska se ei ole vielä hyväksynyt kaikkien mainitun direktiivin soveltamisalaan kuuluvien Espanjan satamien turvallisuusarviointeja ja -suunnitelmia
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Espanjan kuningaskunta myönsi 5.9.2014, että 67:stä kyseessä olevan säädöksen soveltamisalaan kuuluvasta satamasta kolmea koskeva turvallisuusarviointi ja 18:a koskeva satamaturvallisuussuunnitelma odotti vielä hyväksymistä.
   Kyseisen ajankohdan ja nykyhetken välillä Espanjan viranomaiset ovat edelleen tiedottaneet säännöllisesti edistysaskeleista direktiivin 2005/65/EY soveltamisessa käytännössä. Viimeisin tilannetiedotus vastaanotettiin 14.4.2015, ja sen mukaan 67:stä kyseessä olevan säädöksen soveltamisalaan kuuluvasta satamasta yhtä koskeva turvallisuusarviointi ja kahdeksaa koskeva turvallisuussuunnitelma odotti vielä hyväksymistä.
   Komissio toteaa tämän seurauksena, ettei Espanjan kuningaskunta ollut viimeisimmän tilannetiedotuksen vastaanottamisajankohtana täyttänyt velvollisuuttaan määrittää kaikkien direktiivin 2005/65/EY soveltamisalaan kuuluvien satamien rajoja eikä velvollisuuksiaan laatia ja hyväksyä kaikkien satamien, joihin direktiiviä 2005/65/EY sovelletaan, turvallisuusarviointeja ja -suunnitelmia.
   
      (1)  EUVL L 310, s. 28